Prentútgáfa Stundarinnar kemur næst út þann 20. desember . Samherjamálið : „ Þetta er sorglegt “ Einn helsti sérfræðingur Svíþjóðar í peningaþvætti , Louise Brown , segir að misnotkunin á DNB-bankanum í Samherjamálinu sé alvarleg og sorgleg . Hún segir að DNB hefði átt að bregðast við miklu fyrr gegn skattaskjólsfélaginu Cape Cod FS sem Samherji notaði til að greiða út laun sjómanna sinna í Namibíu . „ Mögulega glæpsamlegt “ Louise Brown segir að það sé hryggilegt að DNB bankinn hafi ekki brugðist við fyrr og leyft Samherja að flytja peninga sem til urðu með „ mögulega glæpsamlegum “ hætti í gegnum bankann . Þorsteinn Már Baldvinsson , forstjóri Samherja í leyfi , sést hér í Hafnarfjarðarhöfn með þremur af Namibíumönnunum sem tóku við mútunum í Samherjamálinu auk tveggja Angólamanna sem tengdust þáverandi sjávarútvegsráðherra landsins . „ Það er sérstakt að þetta [ viðskiptasambandið í gegnum Cape Cod FS ] hafi getað haldið áfram svo lengi þrátt fyrir aukna áhættu af því . Ólögleg viðskipti með kvóta í gegnum spillingu hafa áhrif á stöðu fiskistofnanna í landinu sem og möguleikann til efnahagslegrarar framþróunar . […] Þetta er sorglegt , “ segir einn þekktasti sérfræðingur Svíþjóðar í peningaþvætti , Louise Brown , í viðtali við norska viðskiptablaðið Dagens Næringsliv í dag aðspurð um Samherjamálið í Namibíu sem fjallað hefur verið um í Stundinni , Kveik , Al Jazeera og norska ríkisútvarpinu á grundvelli gagna frá Wikileaks . Eins og komið hefur fram notaði Samherji bankareikninga í DNB bankanum í Noregi , banka sem er að 1/3 leyti í eigu norska ríkisins , til að flytja milljarða króna í félagið Cape Cod FS í skattaskjólinu Marshall-eyjum á árunum 2011 til 2018 auk þess sem félagið greiddi mútur til spilltra namibískra embættismanna inn á bankareikninga í Dubaí og Namibíu í gegnum DNB . Skattskjólsfélaginu á Marshall-eyjum var slitið í byrjun þessa mánaðar , eftir að Kveikur og Al Jazeera höfðu ítrekað krafið Samherja svara um mútumálið í Namibíu fyrir hönd þeirra fjölmiðla sem unnu umfjallanir um málið . Louise Brown segir að almennt séð séu bankar á Norðurlöndunum of bláeygir þegar kemur að því að vinna gegn peningaþvætti . „ Í DNB er vandamálið einnig það að traustir bankar með gott orðspor , og sem staðsettir eru í mörkuðum sem eru með þeim opnustu í heimi , eru notaðir til að gera eitthvað sem mögulega er glæpsamlegt . Fáir halda sjálfsagt að þetta geti gerst í þessum heimshluta og þess vegna er gott að fela slíkar gjörðir í þessum bönkum […] Það virðist vera sem bankarnir á Norðurlöndunum séu of barnalegir í vinnu sinni við að sporna gegn peningaþvætti og það eiga sér ekki stað nægilega miklar rannsóknir innan þeirra og eftirlitskerfin innan bankanna eru ekki nægilega góð , “ segir Brown í viðtalinu við Dagens Næringsliv . Alvarlegt málLouise Brown , sérfræðingur í peningaþvætti sem var stjórnarmaður í Transparency International í Svíþjóð þar til í fyrra , segir að misnotkunin á DNB-bankanum sé alvarleg . Mynd : b' ' Horfði í gegnum fingur sér Eitt af því sem Louise Brown bendir á að sér alvarlegt er að DNB bankinn hafi valið að horfa í gegnum fingur sér gagnvart Cape Cod FS þrátt fyrir að bankinn hafi lengi vitað að félagið væri varasamt sökum þess að eigendaupplýsingar um það skorti . Líkt og greint hefur verið frá gerði bankinn athugun á því hver væri eigandi Cape Cod FS sumarið 2017 , fékk enga skýra niðurstöðu , en ákvað samt að gera ekkert í viðskiptasambandinu þrátt fyrir að eignarhaldið væri óþekkt . „ Það er alvarlegt sökum þess að í gögnunum sjáum við dæmigerð „ rauð flögg “ með óvanalega augljósa tengingu við peninga sem byggja á spilltum viðskiptum en bankinn valdi samt að gera ekki neitt , “ segir hún í viðtalinu . Eins og Stundin greindi frá í gær vill upplýsingafulltrúi DNB , Even Westerveld , ekki svara því af hverju bankinn gerði ekki neitt í viðskiptasambandi sínu við Cape Cod FS um sumarið 2017 jafnvel þó niðurstaða bankans væri sú að hann vissi ekki hver ætti félagið . Í grein Dagens Næringsliv er haft eftir Even Westerveld að DNB bankinn hafi lagt mikið á sig á síðustu árum til að bæta eftirlitskerfi sitt í baráttunni við peningaþvætti en að aldrei sé hægt að útiloka alla misnotkun á bankanum . „ Á síðustu árum höfum við fjárfest mikið í því að gera það erfiðara að misnota þjónustu bankans til að fremja efnahagsbrot . Vid höfum komið í veg fyrir alls konar svik upp á hundruð milljóna norskra króna og við höfum tilkynnt um þúsundir grunsamlegra millifærslna til lögreglunnar , “ segir Westerveld . Stjórn Samherja svarar ekki spurningum um málið . Andlegt líf á Íslandi Bergsveinn Birgisson rithöfundur segist hafa vaknað upp við vondan draum í Samherjamálinu því það sýni að íslenskt samfélag samanstandi í raun af herrum og þrælum . Þorbjörn Þórðarson til ráðgjafar Samherja Fréttamaðurinn fyrrverandi bætist í hóp þeirra aðila sem veita Samherja aðstoð í kjölfar uppljóstrana um mútugreiðslur í Namibíu .